**OŠ IVAN GORAN KOVAČIĆ ČEPIĆ**

**Purgarija Čepić 1**

**52232 Kršan**

**RKDP: 10629 RAZINA: 31**

**MB: 03075079 ŠIFRA DJELATNOSTI :8520**

**OIB 83307015666 RAZDJEL: 0**

**OBRAZLOŽENJE II. IZMJENA I DOPUNA FINANCIJSKOG PLANA**

**OŠ IVAN GORAN KOVAČIĆ ČEPIĆ ZA 2020. GODINU SA PROJEKCIJOM 2021. I 2022.**

 **GODINE**

1. ***OBRAZLOŽENJE OPĆEG DIJELA II. IZMJENA I DOPUNA PLANA PRORAČUNA***

Proračun se sastoji iz općeg i posebnog dijela te plana razvojnih programa kako je propisano člankom 16. Zakona o proračunu. Opći dio Proračuna čini Račun prihoda i rashoda i Račun financiranja. U Računu prihoda i rashoda planirani prihodi iskazani su po prirodnim vrstama i izvorima financiranja, a rashodi po ekonomskoj namjeni za koju služe u skladu sa Računskim planom proračuna i Pravilnikom o proračunskom računovodstvu. U računu financiranja iskazani su primici od prihoda poslovanja ostali primici za financiranje nefinancijske imovine. Posebni dio Proračuna sastoji se od plana rashoda i izdataka proračunskih korisnika iskazanim po vrstama, raspoređenih u programe koji se sastoje od aktivnosti i projekata. U okviru aktivnosti i projekata rashodi i izdaci su iskazani prema ekonomskoj i funkcijskoj klasifikaciji i izvorima financiranja sukladno Pravilniku o proračunskim klasifikacijama.

**OPĆENITO O II. IZMJENAMA I DOPUNAMA PLANA PRORAČUNA**

**Prihodi i primici** OŠ Ivan Goran Kovačić Čepić u II. Izmjenama i dopunama financijskog plana za 2020. godinu sa planiranim prenesenim viškom iz prethodne godine planirani su u iznosu od 4.038.119,53 kn a sastoje se od:

- prihoda poslovanja 4.038.119,53 kn

- prihoda od prodaje 0,00 kn

 nefinancijske imovine 0,00 kn

Preneseni višak poslovanja iz prethodne godine iznosi 69.765,75 kn.

**Rashodi i izdaci** u II. Izmjenama I dopunama OŠ Čepić iznose 4.038.119,53 kn a raspoređeni su na:

- rashode poslovanja 3.973.720,50 kn

- rashode za nabavu nefinancijske imovine 64.399,03 kn

U nastavku obrazloženja daje se tabelarni prikaz plana prihoda i primitaka te rashoda i izdataka po skupinama i podskupinama za 2020. i 2021.godinu sa planom za 2020.godinu (I izmjene i dopune plana proračuna za 2020.godinu) te indeksom 2020./2021.godine.

TABLICA 1. - U KN

|  |  |  |  |  |
| --- | --- | --- | --- | --- |
| **KONTO** | **VRSTA PRIHODA I PRIMITAKA** | **I.zmjene i dopune 2020.** | **II.Izmjene i dopune 2020.** | **INDEKS****4/3** |
| **1** | **2** | **3** | **4** | **5** |
| **6** | **PRIHODI POSLOVANJA** | **3.869.607,99** | **3.968.353,78** |  |
| **63** | **POMOĆI IZ INOZ. I OD SUBJEKATA UNUTAR OPĆEG PRORAČUNA** | **3.000.917,16** | **3.083.637,95** | 1,027 |
| 633 | POMOĆI PRORAČUNU IZ DRUGIH PRORAČUNA | 0,00 | 0,00 | 0,000 |
| 636 | POMOĆI PRORAČ.KORIS. IZ PRORAČUNA KOJI IM NIJE NADLEŽAN | 3.000.917,16 | 3.083.637,95 | 1,027 |
| **65** | **PRIHODI OD UPRAVNIH I ADMIN.PRIST. PO POSEBNIM PROPISIMA I NAKNADA** | **108.808,00** | **90.584,00** | 0,832 |
| 652 | PRIHODI PO POSEBNIM PROPISIMA | 108.808,00 | 90.584,00 | 0,832 |
| **66** | **PRIHODI OD PRODAJE PROIZVODA I ROBE TE PRUŽENIH USLUGA I PRIHODA OD DONACIJA** | 3.000,00 | 3.000,00 | 1,000 |
| 661 | PRIHODI OD PRODAJE PROIZVODA I ROBE | 0,00 | 0,00 | 0,000 |
| 663 | DONACIJE | 3.000,00 | 3.000,00 | 1,000 |
| **67** | **PRIHODI IZ NADLEŽNOG PRORAČUNA**  | **756.882,83** | **791.131,83** | 1,045 |
| 671 | PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI | 756.882,83 | 791.131,83 | 1,045 |
| 9 | **VLASTITI IZVORI** | **69.765,75** | **69.765,75** | 1,000 |
| 92 | **REZULTAT POSLOVANJA** | **69.765,75** | **69.765,75** | 1,000 |
| 922 | **VIŠAK / MANJAK PRIHODA- PRENESENI** | 69.765,75 | 69.765,75 | 1,000 |
|  | **SVEUKUPNI PRIHODI I REZULTAT POSLOVANJA** | **3.939.373,74** |  **4.038.119,53** | 1,025 |
| **3** | **RASHODI POSLOVANJA** | **3.903.147,76** | **3.973.720,50** | 1,018 |
| **31** | **RASHODI ZA ZAPOSLENE** | **2.656.374,86** | **2.829.511,07** | 1,065 |
| 311 | PLAĆE (BRUTO) | 2.215.684,00 |  2.350.378,64 | 1,060 |
| 312 | OSTALI RASHODI ZA ZAPOSLENE | 75.763,00 | 96.353,71 | 1,258 |
| 313 | DOPRINOSI NA PLAĆE | 364.927,86 | 382.778,72 | 1,048 |
| **32** | **MATERIJALNI RASHODI** | **1.061.297,60** | **968.427,68** | 0,917 |
| 321 | NAKNADE TROŠKOVA ZAPOSLENIMA | 279.500,00 | 165.904,00 | 0,593 |
| 322 | RASHODI ZA MATERIJAL I ENERGIJU | 238.561,71 | 220.016,58 | 0,922 |
| 323 | RASHODI ZA USLUGE | 522.021,36 | 565.878,65 | 1,084 |
| 329 | OSTALI NESPOMENUTI RASHODI POSLOVANJA | 21.214,53 | 16.628,45 | 0,783 |
| **34** | **FINANCIJSKI RASHODI** | **2.300,00** | **3.100,00** | **1,347** |
| 343 | OSTALI FINANCIJSKI RASHODI | 2.300,00 | 3.100,00 | **1,347** |
| **37** | **NAKNADA GRAĐANIMA I KUĆANSTVIMA NA TEMELJU OSIGURANJA I DRUGE NAKNADE** | **183.175,30** | **172.681,75** | **0,942** |
| 372 | OSTALE NAKNADE GRAĐANIMA - PRIJEVOZ UČENIKA | 183.175,30 | 172.681,75 | **0,942** |
| **4** | **RASHODI ZA NABAVU NEFINANCIJSKE IMOVINE** | **36.225,98** | **64.399,03** | **1,777** |
| **41** | **RASHODI ZA NABVU NEPROIZVEDENE DUGOTRAJNE IMOVINE** | **1.225,98** | **1.225,98** | **1,000** |
| 412 | NEMATERIJALNA IMOVINA | 1.225,98 | 1.225,98 | **1,000** |
| **42** | **RASHODI ZA NABAVU PROIZVEDENE DUGOTRAJNE IMOVINE** | **35.000,00** | **63.173,05** | **1,804** |
| 422 | POSTROJENJA I OPREMA | 13.000,00 | 23.122,47 | 1,778 |
| 424 | KNJIGE | 22.000,00 | 40.050,58 | 1,820 |
|  | **SVEUKUPNI RASHODI:** | **3.939.373,74** | **4.038.119,53** | **1,02** |

**OBRAZLOŽENJE PRIHODA I PRIMITAKA**

**Prihodi i primitci poslovanja** **planirani su u visini 3.968.353,78 kn.**

**1. Pomoći iz inozemstva i od subjekata unutar općeg proračuna,** planirani su u visini od 3.083.637,95 kn, odnosno 102,7% I. Izmjena i dopuna plana proračuna 2020.godine.

Pomoći proračunskim korisnicima iz proračuna koji im nije nadležan planiran je u iznosu od 3.083.637,95 kn. U sklopu navedene skupine planirane su pomoći, a odnose se na slijedeće programe i aktivnosti:

- pomoć Državnog proračuna za rashode za zaposlene 2.851.164,95 kn

- pomoć Državnog proračuna za udžbenike 38.050,58 kn

- pomoć Državnog proračuna za lektirne naslove 2.000,00 kn

- pomoć Ministarstva poljoprivrede – shema školskog voća 4.163,30 kn

- pomoć Ministarstva poljoprivrede – medni dani 378,00 kn

- pomoć Općine Kršan za plaću djelatnika u produženom boravku 152.321,12 kn

- pomoć Općine Kršan – besplatna marenda učenicima 25.560,00 kn

- pomoć Općine Kršan za posebne programe 10.000,00 kn

**2. Prihodi od upravnih i administrativnih pristojbi, pristojbi po posebnim propisima i naknada,** planirani su u iznosu od 90.584,00 kn, odnosno 83,2% plana I. izmjena i dopuna proračuna 2020. godine.

Prihodi po posebnim propisima planiran je u iznosu od 90.584,00 kn, a odnosi se na uplate roditelja za školsku marendu i uplate roditelja za ručak u produženom boravku.

**3. Prihodi od prodaje proizvoda i robe te pruženih usluga i prihoda od donacije** planirani su u visini od 3.000,00 kn, odnosno 100% plana I. izmjena i dopuna proračuna za 2020.godinu.

Donacije od pravnih i fizičkih osoba izvan općeg proračuna planirane su u iznosu od 3.000,00 kn, odnosno 100% I. izmjena i dopuna plana plana proračuna za 2020. godinu. Sadrže prihode od pravnih i fizičkih osoba izvan općeg proračuna.

**4. Prihodi iz nadležnog proračuna za financiranje redovne djelatnosti** planirana su u visini 791.131,83 kn odnosno 104,5 % plana I. izmjena i dopuna proračuna

Prihodi za financiranje materijalnih troškova – minimalni standard planirani su u visini od 91.008,00 kn, odnosno 100% proračuna I. izmjena i dopuna za 2020.godinu, odnose se za potrebe redovnog obavljanja djelatnosti i to za službena putovanja, stručna usavršavanja djelatnika, energente, uredski i nastavni materijal, materijal za čišćenje i higijenski materijal, sitni inventar, usluge telefona, tekućeg održavanja, komunalne usluge, računalne usluge, premije osiguranja i ostale usluge. Planirani prihodi u iznosu od 223.981,75 kn odnose se na materijalne rashode po stvarnom trošku za energiju, zdravstvene usluge i prijevoz učenika. Planirani prihodi po stvarnom trošku iznad standarda su prihodi za osiguranje u iznosu od 4.241,45 kn. U programima obrazovanja iznad standarda planiran je iznos od 7.000,00 kn za zavičajnu nastavu što je 100% u odnosu na I. izmjene i dopune, sredstva zaštite protiv COVIDA 19 u iznosu od 1.850,00 kn – nova aktivnost. U planu investicijskog održavanja OŠ planiran je iznos od 448.200,63 kn: 30.600,00 za farbanje stubišta, 405.100,63 kn za zamjenu elektroinstalacija te 12.500,00 za nadzor radova. Za opremanje u OŠ za kapitalno planiran je i utrošen iznos od 14.850,00 kn za školske klupe i stolice.

**Višak prihoda iz prethodne godine** planiran je u iznosu od 69.765,75 kn, a odnosi se na planirani višak prihoda 2020.godine, to su sredstva MZO-a u iznosu od 10.800,00 za nabavku potrebnih pomagala i sredstava za provedbu kurikula i 4.000,00 kn za nabavku licenci. Ta su sredstva utrošena. Preostali iznos planira se utrošiti za sređivanje arhivske građe, nabavku računala za tajništvo i računovodstvo te na ostale rashode.

**OBRAZLOŽENJE RASHODA I IZDATAKA**

**Rashodi i izdaci poslovanja planirani su visini 4.038.119,53 kn**

**1. Rashodi za zaposlene** planirani su u visini od 2.851.164,95 kn, odnosno 106,5% plana proračuna I izmjena i dopuna za 2020.godinu.

Plaće (bruto) planirani su u iznosu od 2.350.378,64 kn, a odnose se na plaće (bruto) za redovan rad, plaće za posebne uvjete rada i za prekovremeni rad djelatnika.

Ostali rashodi za zaposlene u iznosu od 96.353,71kn odnose se na jubilarne nagrade, regres, božićnicu i pomoći u slučaju bolovanja dužeg od 90 dana.

Doprinosi na plaće u iznosu od 382.778,72 kn odnose se na doprinos za zdravstveno osiguranje.

**2. Materijalni rashodi poslovanja** planirani su u visini od **968.427,68** kn, odnosno 91,7% plana proračuna I izmjena i dopuna za 2020. godinu

Naknade troškova zaposlenima u iznosu od 165.904,00 kn, odnose se na prijevoz zaposlenika na posao i iz posla.

Rashodi za materijal i energiju u iznosu 220.016,58 kn odnose se na troškove uredskog i nastavnog materijala, didaktičkog materijala, materijala za čišćenje i higijenu, energente,materijal za tekuće održavanja, sitan inventar, materijala za školsku kuhinju

Rashodi za usluge u iznosu od 565.878,65 kn odnose se na uslugu telefona i pošte,uslugu prijevoza učenika, usluge tekućeg održavanja, komunalne usluge, računalne usluge, zdravstvene i veterinarske usluge te ostale usluge.

Ostali nespomenuti rashodi poslovanja u iznosu od 16.628,45 kn odnose se na premije osiguranja imovine, zaposlenika i učenika, članarine, naknadu za nezapošljavanje invalida i ostale nespomenute rashode poslovanja.

Ostali financijski rashodi odnose se na rashode platnog prometa u iznosu od 3.100,00 kn.

Naknade građanima i kućanstvima na temelju osiguranja i druge naknade – troškovi se odnose na prijevoz učenika i iznose 94,2% u odnosu na I. izmjene i dopune proračuna , troškovi iznose 172.681,75 kn.

**3. Rashodi za nabavu proizvedene dugotrajne imovine** planirani su u visini od 64.399,03kn, odnosno 0,90% plana proračuna za 2020.godinu.

Planirani rashodi za nabavu proizvedene dugotrajne imovine – nematerijalna imovina – trajne licence u iznosu od 1.225,98 kn i za nabavku proizvedene dugotrajne imovine – materijalna imovina u iznosu od 63.173,05kn odnosi se za nabavu udžbenika, knjiga, postrojenja i opremu za potrebe redovnog poslovanja ustanove.

**PREGLED PLANIRAHIH PRIHODA I PRIMITAKA, RASHODA I IZDATAKA TE PLANIRANOG REZULTATA POSLOVANJA PREMA IZVORIMA FINANCIRANJA U II. IZMJENAMA I DOPUNAMA PLANA ZA 2020. GODINU**

Tabelarni pregled planiranog viška/manjka 2020.godine, planiranih prihoda i primitaka, rashoda i izdataka prema izvorima financiranja u II. Izmjenama i dopunama plana za 2020.godinu.

TABLICA 2. – U KN

|  |  |  |  |  |  |
| --- | --- | --- | --- | --- | --- |
| **NAZIV IZVORA PRIHODA** | **IZVOR** | **PLANIRANI VIŠAK/MANJAK 2020.** | **PLANIRANI PRIHODI II. IZMJENA I DOPUNA 2020.**  | **PLANIRANI VIŠAK/MANJAK****2020. + PLANIRANI PRIHODI 2020.****(kolona 3+4)** | **PLANIRANI RASHODI II. IZMJENA I DOPUNA 2020.** |
| **1** | **2** | **3** | **4** | **5** | **6** |
| Opći prihodi i primici | 48005 | 0 | 763.190,38 | 763.190,38 | 763.190,38 |
| Opći prihodi i primici | 11001 | 0 | 13.091,45 | 13.091,45 | 13.091,45 |
| Opći prihodi i primici | 48006 |  | 14.850,00 | 14.850,00 | 14.850,00 |
| Prihodi za posebne namjene | 47300 | 0 | 90.584,00 | 90.584,00 | 90.584,00 |
| Pomoći korisnika-općina | 55217 | 0 | 187.881,12 | 187.881,12 | 187.881,12 |
| Pomoći - državna riznica | 53082 | 14.800,00 | 2.891.215,53 | 2.891.215,53 | 2.906.015,53 |
| Pomoći – Ministarstvo poljoprivrede | 53060 |  | 4.541,30 | 4.541,30 | 4.541,30 |
| Donacije | 62300 |  | 3.000,00 | 3.000,00 | 3.000,00 |
| Prihodi iz prošlih godina |  | 54.965,75 | 54.965,75 | 54.965,75 | 54.965,75 |
| **UKUPNO:** |  | **69.765,75** | **3.968.353,78** | **4.038.119,53** | **4.038.119,53** |

Opći prihodi i primici iz županijskog proračuna planirani su za materijalne troškove poslovanja te nabavku i održavanje opreme u iznosu od 791.131,83,00 kn.

Prihodi za posebne namjene su namjenska sredstva za od roditelja za financiranje učeničkih marendi, a iznose 90.584,00 kn.

Pomoći korisnika iz proračuna koji im nije nadležan, pomoći iz općinskog proračuna Kršan za plaće djelatnika u produženom boravku, sufinanciranje marendi učenika koji ostvaruju to pravo, ostale programe i projekte u iznosu od 187.881,12 kn.

Pomoći – državna riznica za financiranje plaća i materijalnih prava zaposlenika, za nabavku udžbenika te za nabavku lektirnih naslova u iznosu od 2.891.215,53 kn.

Donacije- namjenska sredstva od pravnih i fizičkih osoba u iznosu od 3.000,00 kn

Planirani preneseni višak poslovanja iz prethodne godine iznosi 69.765,75 kn, koji će se utrošit do kraja godine.

 ***2. OBRAZLOŽENJE POSEBNOG DIJELA PRORAČUNA***

**1. Sažetak djelokruga rada proračunskog korisnika**

OŠ Ivan Goran Kovačić Čepić obavlja djelatnost osnovnog obrazovanja djece. Djelatnost se obavlja kao javna služba. Škola ostvaruje i različite kulturne i športske programe kao obavezni dio odgoja i osnovnog obrazovanja. Nastava se, redovna, izborna,dodatna i dopunska, izvodi prema nastavnim planovima i programima, koje je donijelo Ministarstvo znanosti i obrazovanja , operativnom Godišnjem planu i programu rada škole te školskom kurikulumu za školsku godinu 2020./2021.Školu polazi 72 učenika u 9 razrednih odjela. U matičnoj zgradi organiziran je odgojno obrazovni rad za 52 učenika od I. do VIII. razreda raspoređenih u 6 razrednih odjela. Kombinirani razredni odjel prvog i trećeg razreda Područnog odjela Šušnjevica ( 5 učenika) nastavu realizira u obnovljenoj školskoj zgradi u Šušnjevici. PO Kršan ima 15 učenika u kombiniranom razrednom odjeljenju drugog i trećeg razreda, te jedan razredni odjel prvog razreda – 6 učenika. Prehrana je organizirana za sve učenike. Za 19 učenika organiziran je prijevoz na temelju ugovora s „Autotrans“ PJ Labin.

 **2. Obrazloženje programa rada Škole**

Djelatnost školske ustanove je osnovno školovanje djece koje se ostvaruje na temelju nastavnog plana i programa te kurikuluma školske ustanove. U školi se također provode i ostali programi koji omogućavaju i poboljšavaju kvalitetniji boravak učenika u školi.

Programi će se provoditi kroz slijedeće izvore financiranja i aktivnosti:

**Izvori financiranja i aktivnosti:**

|  |  |  |  |
| --- | --- | --- | --- |
|  |  |  |  |
| **II. Izmjene i dopune** | **2021.** | **2022.** |
| **Izvor 48005 –** Decentralizirana sredstva za OŠ - IŽ | **763.190,38** | **295.999,00** | **295.999,00** |
| Aktivnost: A 210101 – Materijalni rashodi OŠ po kriterijima | 91.008,00 | 91.920,00 | 91.920,00 |
| Aktivnost . A 210102 – Materijalni rashodi OŠ po stvarnom trošku | 223.981,75 | 204.079,00 | 204.0749,00 |
| Aktivnost: A 240101 – Investicijsko održavanje OŠ – minim.standard | 448.200,63 | 0,00 | 0,00 |
| Aktivnost: K 240505 – Školski namještaj i oprema | 14.850,00 | 0,00 | 0,00 |
| **Izvor 11001 – Namjenski prihodi i primici - IŽ** | **13.091,45** | **77.483,28** | **77.483,28** |
| Aktivnost: A 210201 – Materijalni rashodi OŠ po stvarnom trošku iznad standarda | 4.241,45 | 71.483,28 | 71.483,28 |
| Aktivnost: A 230184 – Zavičajna nastava | 7.000,00 | 7.000,00 | 7.000,00 |
| **Izvor 48006 – Decentralizirana sredstva za kapitalno za OŠ - IŽ** | **14.850,00** | **0,00** | **0,00** |
| K 240501 – Školski namještaj i oprema | 14.850,00 | 0,00 | 0,00 |
| **Izvor 47300 – Prihodi za posebne namjene za OŠ**  | **98.584,00** | **136.080,00** | **136.080,00** |
| Aktivnost: A 230106 – Školska kuhinja | 98.584,00 | 136.080,00 | 136.080,00 |
| **Izvor 55217 – Općina Kršan za proračunske korisnike** | **187.881,12** | **165.851,86** | **165.851,86** |
| Aktivnost: A 230106 – Školska kuhinja | 25.560,00 | 30.240,00 | 30.240,00 |
| Aktivnost: A 230107 – Produženi boravak | 152.321,12 | 135.611,86 | 135.611,86 |
| **Izvor 53082 – MZO za proračunske korisnike** | **2.891.215,53** | **2.823.263,00** | **2.823.263,00** |
| Aktivnost: A 210104 – Plaće i drugi rashodi za zaposlene u OŠ | 2.851.164,95 | 2.801.263,00 | 2.801.263,00 |
| Aktivnost: A 230116 – Školski list, časopisi i knjige | 38.050,58 | 20.000,00 | 20.000,00 |
| Aktivnost K 240502 – Opremanje knjižnica | 2.000,00 | 2.000,00 | 2.000,00 |
| **Izvor 53060 – Ministarstvo poljoprivrede za proračunske korisnike** | **4.541,30** | **3.000,00** | **3.000,00** |
| Aktivnost: A 230199 – Školska shema | 4.163,30 | 3.000,00 | 3.000,00 |
| Aktivnost: A 230203 – Medni dani | 378,00 | 0,00 | 0,00 |
| **Izvor 62300 – Donacije za OŠ** | **3.000,00** | **6.000,00** | **6.000,00** |
| Aktivnost: A 210103 – Materijalni rashodi OŠ po stvarnom trošku – drugi izvori | 3.000,00 | 6.000,00 | 6.000,00 |
| **Izvor - Viškovi proteklih godina** | **69.765,75** | **0,00** | **0,00** |

**ROGRAM 2101: REDOVNA DJELATNOST OSNOVNIH ŠKOLA – MINIMALNI STANDARD**

**NAZIV AKTIVNOSTI: A210101 – Materijalni rashodi OŠ po kriterijima**

Opis aktivnosti:

Redovna djelatnost škola financirana je iz decentralizacije iz koje se financiraju materijalni i financijski rashodi, rashode za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika (38,00 kn), po broju razrednih odjela (300,00 kn); po broju zgrada škole (2.000,00 kn) godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa. Iznos mjesečne dotacije iznosi 7.584,00 kn.

Opći ciljevi:

Podmirivanje materijalnih rashoda i tekućih izdataka u navedenom periodu.

Posebni ciljevi:

Kvalitetno odvijanje nastave i sigurnost učenika i djelatnika škole.

Ostvareni ciljevi aktivnosti i pokazatelji uspješnosti realizacije tih ciljeva:

Podmiruju se troškovi za službena putovanja, stručno usavršavanje, uredski materijal, energiju, materijal za tekuće održavanje, usluge telefona, pošte i prijevoza, prijevoz učenika, usluge tekućeg održavanja, komunalne usluge, računalne usluge, zdravstvene usluge, ostale usluge, ostale nespomenute rashode poslovanja. Osigurava se pravovremeno obavljanje godišnjih i periodičnih ispitivanja prema posebnim propisima čime se pridonosi sigurnosti učenika i ostalih djelatnika u školi.

**NAZIV AKTIVNOSTI: A210102 – Materijalni rashodi OŠ po stvarnom trošku**

Opis aktivnosti:

Decentralizirana sredstva za osnovne škole – ugovoreni prijevoz učenika i zdravstveni pregledi. Prijevoz učenika plaća se sukladno članku 69. Zakonu o odgoju i obrazovanju u osnovnoj i srednjoj školi. Svi zaposlenici Škole imaju pravo na sistematski pregled u vrijednosti od 500,00 kn po Temeljnom kolektivnom ugovoru za službenike i namještenike u javnim službama

Opći ciljevi:

Podmirivanje materijalnih rashoda i tekućih izdataka.

Posebni ciljevi:

Kvalitetno odvijanje nastave i sigurnost učenika i djelatnika škole

**NAZIV AKTIVNOSTI: A210103 – Materijalni rashodi OŠ po stvarnom trošku –drugi izvori**:

Opis aktivnosti :

Izvor financiranja: Donacije za OŠ

Opći ciljevi :

Omogućiti nesmetano odvijanje odgojno-obrazovnog procesa.

Posebni ciljevi :

Učenicima i zaposlenicima omogućiti dobre uvjete kako bi što bolje obavljali svoje obveze.

Ostvareni ciljevi aktivnosti i pokazatelji uspješnosti realizacije tih ciljeva:

Zbog korona virusa i stagnacije cjelokupnog gospodarstva u navedenom razdoblju nije bilo donacija.

**NAZIV AKTIVNOSTI: A210104 – Plaće i drugi rashodi za zaposlene OŠ**

Opis aktivnosti:

Na temelju Godišnjeg plana i programa rada škole, Školskog kurikuluma, te nastavnih i izvannastavnih aktivnosti, provodi se izrada Financijskog plana. Provođenje redovne djelatnosti osnovnoškolskog obrazovanja zasniva se na sredstvima Državnog proračuna, odnosno Državne riznice kojima se financiraju rashodi za zaposlene.

Prihodi iz državnog proračuna planirani su u iznosu od 2.350.378,64 kn, a odnose se na plaće i ostale materijalne troškove zaposlenika.

**PROGRAM 2102 - – REDOVNA DJELATNOST OŠ IZNAD STANDARDA**

**NAZIV AKTIVNOSTI: A210201 – Materijalni rashodi OŠ po stvarnom trošku iznad standarda**

Opis aktivnosti:

Škola ima pokriveno osiguranje imovine, odgovornosti i nezgoda u navedenom razdoblju od 4.241,45 kn.

Posebni ciljevi:

Kvalitetno odvijanje nastave i sigurnost učenika i djelatnika škole

**PROGRAM 2301 – PROGRAMI OBRAZOVANJA IZNAD STANDARDA**

**NAZIV AKTIVNOSTI: A230106 – Školska kuhinja**

Opis aktivnosti:

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Mjesečni i tjedni jelovnik objavljuje se na web stranici škole. Prehrana se izvodi u blagovaonici škole. U 9 razrednih odjela matične zgrade i PŠ organizirana je prehrana učenika. Uključeno je ukupno cca 41 učenika koji plaćaju 8,00 kn na dan.Za 20 učenika težeg materijalnog stanja i sa troje djece u obitelji troškove prehrane pokriva Općina Kršan. U produženi boravak uključeno je 6 učenika. Troškove prehrane u produženom boravku snose roditelji. Cijena ručka je 20,00 kn po danu.

Ostvareni ciljevi aktivnosti i pokazatelji uspješnosti realizacije tih ciljeva:

Zbog COVIDA 19 i neodržavanja nastavnog programa, broj učeničkih marendi i ručka smanjen je na 158 radnih dana godišnje, odnosno za 16,80%.

**NAZIV AKTIVNOSTI: A 230107 – Produženi boravak**

Opis aktivnosti:

U područnoj školi Kršan organiziran je produženi boravak za učenike, a troškove plaće i drugih materijalnih prava učiteljice financira Općina Kršan.

Opći ciljevi**:**

Ciljevi realizacije sadržaja u produženom boravku u skladu su s općim ciljevima osnovnog obrazovanja, a to je obogaćivanje i otkrivanje dječjeg potencijala i jedinstvene osobnosti, omogućavanje razvitka djeteta kao socijalnog bića kroz život i suradnju s ostalima te pripremanje djeteta za daljnje obrazovanje i cjeloživotno učenje.

Posebni ciljevi:

* potpun i harmoničan razvoj djeteta uz isticanje individualnih različitosti;
* fokusiranje na radosno učenje kroz mnogobrojne pristupe i s krajnjim ciljem motivacije i osposobljavanja za samostalno učenje;
* opismenjavanje djece (jezična i matematička) s posebnim naglaskom na razvoj osjećaja za hrvatski identitet i duhovne dimenzije života;
* osvještavanje europske i globalne dimenzije modernog življenja, s posebnim naglaskom napluralizam, poštivanje različitosti i tolerancije;
* naglašavanje važnosti pravilnog korištenja tehnologije u obrazovanju i cijeloživotnom razvoju;
* posebna briga vodi se o djeci s posebnim potrebama.

Ostvareni ciljevi aktivnosti i pokazatelji uspješnosti realizacije tih ciljeva:

Pokazatelji uspješnosti su zadovoljni učenici, roditelji i učitelji zbog kvalitetnog, svrsishodnog, kreativnog i ugodno provedenog vremena u školi, kroz nebrojene mogućnosti ispunjavanja dječjih kreativnih potencijala. Uspješnost se vidi i kroz postignute rezultate na raznim natjecanjima, natječajima i smotrama te kroz osobni razvoj i napredovanje pojedinog učenika. Zbog COVIODA 19 sve su aktivnosti obustavljene.

**NAZIV AKTIVNOSTI: A 230115 – Ostali programi**

Opis aktivnosti:

Namjenski prihodi od 10.000,00 kn koje financira Općina Kršan za podmirivanje troškova za usluge mobilnih uređaja, troškova za sređivanje arhivske građe u matičnoj školi te ostalih rashoda poslovanja.

Opći ciljevi :

Omogućiti nesmetano odvijanje odgojno-obrazovnog procesa.

Posebni ciljevi:

Stručnim usavršavanjem zaposlenika omogućiti kvalitetan rad škole i njeno funkcioniranje. Omogućiti nesmetano odvijanje nastavanog procesa, spriječiti te ukloniti nastale kvarove i oštećenja.

Ostvareni ciljevi aktivnosti i pokazatelji uspješnosti realizacije tih ciljeva:

U navedenom razdoblju nadamo se ostvarivanju ciljeva.

**NAZIV AKTIVNOSTI: A230116 – Školski list, časopisi i knjige**

Opis aktivnosti:

Sukladno zakonu o udžbenicima i drugim obrazovnim materijalima za OŠ sredstva za nabavku udžbenika za učenike OŠ osiguravaju se u Državnom proračunu.

Udžbenici nabavljeni sredstvima Državnog proračuna vlasništvo su škole, a postupanje je regulirano Naputkom o načinu uporabe, vraćanja i obnavljanja udžbenika i drugih obrazovnih materijala.

U tom razdoblju utrošeno je 38.050,58 kn za đačke udžbenike.

**NAZIV AKTIVNOSTI: A 230184 - Zavičajna nastava**

Opis aktivnosti:

Škola će se uključiti u projekt Zavičajne nastave tijekom 2021. godine. Planirani iznos je 7.000,00 kuna. Izvor financiranja je Istarska županija

Okosnica projekta bit će istraživanje o Čepićkom jezeru, isušivanjem jezera i nastanku Čepičkog polja.

Opći ciljevi:

Cilj projekta Čepićko jezero je istražiti, upoznati i afirmirati osobitosti i vrijednosti vezane uz projekt, poticati kreativno povezivanje zavičajne nastave s nastavnim programima te njihova implementacija.

Posebni ciljevi:

Konkretni ciljevi su senzibiliziranje učenika za upoznavanje i njegovanje tradicije, povijesnih izvora I činjenica vezanih uz uži zavičaj te njegovanje žive riječi izvornih žitelja I poznavatelja povijesnih događaja u kraju.

Zbog COVIDA 19. u 2020. godini aktivnost se je djelomično realizirala te se u 2021. godini očekuje njezina potpuna realizacija.

**NAZIV AKTIVNOSTI : A 230199 - Školska shema**

Opis aktivnosti:

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece I ove se školske godine 2020./2021. započinje s provedbom Školske sheme – besplatnih obroka voća, povrća i mlijeka za školsku djecu. Školska shema objedinjava dosadašnju Shemu školskog voća i povrća i Program mlijeka u školama.  Svaka škola koja želi sudjelovati u Školskoj shemi odabrat će lokalnog dobavljača koji će isporučivati voće i povrće (100-150 g po djetetu tjedno) i mlijeko, jogurt, vrhnje i sl. (0,15-0,25 l po djetetu tjedno). Voće i povrće isporučivat će se i raspodjeljivati najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom cijele školske godine.

**PROGRAM 2401: INVESTICIJSKO ODRŽAVANJE OŠ**

**NAZIV AKTIVNOSTI: A 240101 – Investicijsko održavanje OŠ – minimalni standard**

Opis aktivnosti: Izvor financiranja je županijski proračun za tekuće investicijsko održavanje i hitne intervencije

Opći ciljevi : Osigurati normalno odvijanje nastavnog procesa i sigurnost svih učenika i djelatnika u školi.

Posebni ciljevi : Učenicima i zaposlenicima omogućiti sigurne uvjete.

Ostvareni ciljevi aktivnosti i pokazatelji uspješnosti realizacije tih ciljeva:

U 2020. godini planira se rekonstrukcija elektroenergetskih instalacija i zamjena postojeće rasvjete u iznosu od 419.416,25 kn.

**PROGRAM 2405: OPREMANJE U OSNOVNIM ŠKOLAMA**

**NAZIV AKTIVNOSTI: K 240501** – školski namještaj i oprema

Opis aktivnosti:

U programu kapitalna ulaganja u OŠ, financirano od decentraliziranih sredstava IŽ, za tu aktivnost u izvještajnom razdoblju utrošeno je 3.050,00,00 kn za nabavku opreme za tehničku kulturu.

Ostvareni ciljevi aktivnosti i pokazatelji uspješnosti realizacije tih ciljeva:

Pokazatelji uspješnosti su zadovoljni učenici, roditelji i učitelji.

**NAZIV AKTIVNOSTI: K 240501 – Opremanje knjižnica**

Opis aktivnosti:

Za opremanje školskih knjižnica OŠ obveznom lektirom i stručnom literaturom odobravaju se sredstva koja su planirana u Državnom proračunu RH.

Kriteriji za raspodjelu sredstava je broj učenika u OŠ koje se financiraju iz Državnog proračuna.

Ostvareni ciljevi aktivnosti i pokazatelji uspješnosti realizacije tih ciljeva:

Do kraja godine nadamo se ostvarenju tih ciljeva.

***3. ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE***

* Zakon o odgoju i obrazovanju u osnovnoj i srednjoj školi
* Izmjene i dopune navedenog Zakona
* Zakon o ustanovama
* Zakon o proračunu
* Pravilnik o proračunskom računovodstvu i računskom planu
* Godišnji plan i program rada škole za školsku godinu
* Školski kurikulum
* Pravilnik o načinima, postupcima i elementima vrednovanja učenika u osnovnoj i srednjoj školi
* Pravilnik o pedagoškoj dokumentaciji i evidenciji te javnim ispravama u školskim ustanovama
* Pravilnik o načinu provedbe vanjskog vrednovanja i korištenju rezultata vanjskog vrednovanja školskih ustanova
* Pravilnik o postupku utvrđivanja psihofizičkog stanja djeteta, učenika te sastavu stručnog povjerenstva
* Zakon o prosvjetnoj inspekciji
* Državni pedagoški standard osnovnoškolskog sustava odgoja i obrazovanja
* Nacionalni okvirni kurikulum

***4. USKLAĐENOST CILJEVA, STRATEGIJE I PROGRAMA S DOKUMENTIMA DOGOROČNOG RAZVOJA***

Djelatnost osnovne škole Ivan Goran Kovačić Čepić obuhvaća odgoj i obvezno osmogodišnje školovanje djece. Svrha je osnovnog školstva da učeniku omogući stjecanje znanja, pojmova, umijeća, stavova i navika potrebnih za život i rad ili daljnje školovanje.

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti i obrazovanja. Također, planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

***5. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA***

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti i obrazovanja.

Također, planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

Prioritet će nam i nadalje biti odgoj i osnovno obrazovanje naših učenika. Nastojat ćemo u naredne tri godine podići kvalitetu nastave na višu razinu stalnim stručnim usavršavanjem nastavnika ali i podizanjem materijalnih uvjeta na viši standard prema našim mogućnostima.

Učenike će se poticati na izražavanje kreativnosti, razvoj sposobnosti i talenata kroz uključivanje u natjecanja , slobodne aktivnosti i razne projekte.

Poticat će se kvalitetna komunikacija na relacijama učenik-učitelj-roditelj, učenik-učenik, te učitelj-učitelj. Nastojat ćemo osnažiti i motivirati učitelje za uvođenje novih tehnologija u poučavanju te razvijati međusobnu suradnju i interdisciplinarno poučavanje.

Učenike će se uključivati u izbornu nastavu vjeronauka, informatike i stranih jezika prema njihovim afinitetima te u slobodne aktivnosti prema izboru a posebno se potiče uključivanje učenika u sportske aktivnosti te njegovanje kulturnih vrijednosti i tradicije putem folklorne grupe, glazbenih aktivnosti te jezičnog izražavanja u dramsko literarnom području.

Izvori sredstava za financiranje rada OŠ Ivan Goran Kovačić Čepić su:

1. Pomoći proračunskim korisnicima iz proračuna koji im nije nadležan-skupina*,* skupina 636,

 državni proračun (Ministarstvo znanosti i obrazovanja) za financiranje rashoda za

 zaposlene; lokalni proračun (Općina Kršan) za materijalne i financijske troškove

 poslovanja te održavanje i za školsku kuhinju i produženi boravak prema Odlukama o

 socijalnoj skrbi.

2. Opći prihodi i primici,skupina 671, Istarska Županija

3. Prihodi za posebne namjene, skupina652 sastoje se od prihoda za sufinanciranja školske

 kuhinje, produženog boravka

4**.** Donacije663 ***-*** namjenska sredstva za održavanje i poboljšanje učeničkog standarda.

***6. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PREDHODNOJ GODINI***

U prethodnoj godini su djelomično realizirani postavljeni ciljevi, no u segmentima nastave postignuti su dobri rezultati.

Na kraju školske godine 2019./2020. mogli smo konstatirati da su svi sadržaji, kao i sati redovne, izborne, dopunske i dodatne nastave realizirani u potpunosti u svim razrednim odjelima. Statistika je pokazala da je u svim razrednim odjelima realiziran veći fond sati redovne i izborne nastave od planiranog i to u razrednoj i predmetnoj nastavi.

Zbog održavanja nastave na daljinu od 16.3. 2020. nisu se realizirali svi planirani sati grupa izvannastavnih aktivnosti (po preporuci MZO) tako da su ti sati evidentirani u e-dnevniku do početka nastave na daljinu. Učitelji zaduženi za grupu izvannastavnih aktivnosti su stoga realizirali 20 sati po grupi (oni koji su bili zaduženi za 1 sat tjedno), odnosno 40 oni koji su bili zaduženi po 2 sata tjedno.

Što se tiče ostalih sadržaja planiranih GPiP-om rada škole i Školskim kurikulumom konstatirano je da je sve što je planirano do početka nastave na daljinu uspješno realizirano, osim atletike za učenike mlađih razreda koja se trebala održati u sklopu Olimpijade učenika OŠ Labinštine u listopadu ili studenome, ali je dijelom zbog nepovoljnih vremenskih prilika, a dijelom zbog štrajka prosvjetnih djelatnika ostala nerealizirana.

Tijekom nastavne godine ostvareno je 192 radnih dana, od čega 175 nastavnih.

Što se tiče uspjeha učenika, vladanja i izostanaka, situacija je bila sljedeća:

Ukupno učenika u školi: 68 ( 33 RN + 35 PN)

Postotak prolaznosti: 100%

Uspjeh učenika I. – VIII. razreda na kraju nastavne 2019./2020. godine

|  |  |  |  |  |  |  |
| --- | --- | --- | --- | --- | --- | --- |
| USPJEH | ODLIČAN | VRLO DOBAR | DOBAR | DOVOLJAN | NEDOVOLJAN  | NEOCIJENJEN |
|  I.-IV.r.. | 27 | 5 | 1 | - | - | - |
| V.-VIII.r | 17 | 14 | 4 | - | - | - |
| UKUPNO | 44 | 19 | 5 | - | - | - |

Izostanci učenika I. – VIII. razreda na kraju nastavne 2019./2020. godine

|  |  |  |
| --- | --- | --- |
| IZOSTANCI UČENIKA | OPRAVDANI  | NEOPRAVDANI |
| I.-IV.r | 786 | - |
| V.-VIII.r | 1360 | - |
| UKUPNO | 2146 | - |

Vladanje učenika I. – VIII. razreda na kraju nastavne 2019./2020. godine

|  |  |  |  |
| --- | --- | --- | --- |
| VLADANJE | UZORNO | DOBRO | LOŠE |
| I.- IV.r | 27 | 6 | - |
| V.-VIII.r | 27 | 8 | - |
| UKUPNO | 54 | 14 |  |

Razredna vijeća su pohvalila ukupno 40 učenika.

Razredna vijeća od I.do IV.razreda pohvaljuju one učenike koji su postigli odličan uspjeh i uzorno vladanje, a razredna vijeća od V. do VIII. razreda pohvaljuju sve učenike s odličnim uspjehom bez obzira na ocjenu iz vladanja.

Učiteljsko vijeće je nagradilo četiri učenika osmog razreda koji su postigli odličan uspjeh tijekom svih osam godina školovanja. Nagrađenim učenicima uručile su se knjige prigodne tematike.

Predmetni učitelj TZK posebno je pohvalio učenike 8.r. koji su se svojim zalaganjem i postignutim rezultatima posebno isticali u sportskim aktivnostima.

Tijekom nastavne godine nije izrečena niti jedna pedagoška mjera sprečavanja (opomena, ukor i sl.).

Zbog nastave na daljinu nisu se realizirali sljedeći planirani sadržaji:

* aktivnosti vezane uz školski zavičajni projekt učenika mlađih razreda „Kako je nastalo Čepićko polje?“ ( terenska nastava Kotli i jezero Butoniga, terenska nastava Raša, pješačenje Čepićkim poljem) te se stoga s realizacijom projekta nastavlja iduće godine
* kazališna predstava i Advent u Puli za učenike mlađih razreda
* posjet Gradskoj knjižnici Labin
* školski izleti i ekskurzije
* terenska nastava učenika 8.r. u Vukovar
* terenska nastava u Rijeci za učenike 8.r. (Rijeka-europska prijestolnica kulture)
* izvanučionička nastava „Zvončić zove u Plomin“
* posjet učenika 8.r. SŠ Mate Blažine u Labinu
* matematičko natjecanje „Klokan bez granica“
* županijsko natjecanje iz povijesti, geografije i LIK-a te županijska smotra Lidrana
* škola stvaralaštva „Novigradsko proljeće“na koje su bile pozvane tri učenice 5. razreda
* sudjelovanje učenika u kampu prijateljstva „Duga“ u Tunarici u organizaciji GDCK Labin

Zbog situacije s korona virusom, podjela svjedodžbi za učenike od 1. do 7.razreda realizirala se odvojeno, u dva dana, i to na školskom igralištu.

Podjela svjedodžbi za učenike 8. razreda bila je u 18,00 sati ispred škole u Kršanu. Svečanoj podjeli nazočili su samo učenici, razrednica, ravnateljica i stručna suradnica pedagoginja.

Proteklu godinu obilježila je borba se epidemijom virusa Covid-19.

Treba napomenuti da su se svi učenici i učitelji, kao i ostali djelatnici škole izvanredno snašli u ovoj iznimno teškoj situaciji. Škola je posudila informatičku opremu učenicima siromašnijeg ekonomskog statusa. Preko noći se prešlo u novi oblik rada tzv. nastavu na daljinu. Učitelji su radili danonoćno, međusobno usavršavali svoja informatička znanja i pomagali učenicima. Za postignut uspjeh i napredovanje učenika neprocjenjiva je pomoć bila roditelja i učeničkih obitelji. Mislim da se suradnja ili partnerstvo škole i obitelji nikada u prošlosti nisu pokazale tako uspješnom, na iznimno kvalitetnoj razini.

Tijekom školske godine posebno se vodilo računa o opremanju škole novim nastavnim sredstvima i pomagalima, a kao najveću investiciju ističemo obnovu elektroinstalacija u matičnoj školi, što nam je omogućio UO za obrazovanje i Istarska županija, na čemu smo iznimno zahvalni.

Kako bi se slijedeće godine stvorili još bolji uvjeti za uspješnu realizaciju postavljenih zadataka, potrebno je krenuti od zadovoljavanje osnovnih, materijalnih uvjeta te se u tom smjeru nadamo i dodatnim financijskim sredstvima od strane Osnivača i Općine Kršan

Stoga ćemo se obratiti Upravnom odjelu za obrazovanje, sport i tehničku kulturu IŽ i Općini Kršan sa sljedećim prijedlozima kapitalnih ulaganja i investicijskog održavanja:

* izgradnja i uređenje prostora za arhivsku građu prema važećim propisima
* postavljanje novih parketa u MŠ Čepić
* postavljanje novoga sloja asfalta na igralištu u Čepiću (Općina Kršan)
* uređenje okoliša Matične škole Čepić i postavljanje zaštitne ograde
* rekonstrukcija i uređenje čajne kuhinje i sanitarnog čvora u Kršanu
* uređenje okoliša Područne škole Kršan i postavljanje zaštitne ograde (Općina Kršan)
* uređenje sportske dvorane u Čepiću (Općina Kršan)

**Osnovna škola Ivan Goran Kovačić Čepić nema Plan razvojnih programa.**

Ravnateljica:

Mirela Vidak, dipl.uč.